gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4768, del 04-06-2004 (2004/5182)

Notificació a Àngel Fernández Antón, i altres. Diversos expedients.
-------------------------------------------------------------------

### Dades del document

Número de DOGV
:   4768

Data del DOGV
:   04-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5182


Organisme emissor
:   Conselleria de Sanitat

Tipus de document
:   Anunci

Notificació a Àngel Fernández Antón, i altres. Diversos expedients. [2004/E5182]
  
No ha sigut possible comunicar en el domicili de les persones interessades les notificacions que tot seguit s'allisten. Segons que determina l'article 59.5 de la Llei 30/1992, de 26 de novembre (BOE de 27.11.1992), de Règim Jurídic de les Administracions Públiques i del Procediment Administratiu Comú, es publiquen en el Diari Oficial de la Generalitat Valenciana.
  
«En relació amb les autoritzacions sanitàries que s'allisten a continuació, corresponents a les activitats, les adreces i els titulars que s'indiquen, i vistes les actes d'inspecció de les quals s'indiquen els números i les dates, en les quals consta que en estes instal·lacions s'ha deixat d'exercir l'activitat.
  
Se'ls notifica que el director territorial de Sanitat els donarà de baixa en el cens d'establiments autoritzats per cessament de l'activitat.
  
No obstant això, compten amb el termini de 10 dies, per tal que al·leguen el que consideren oportú en este Centre de Salut Pública de Torrent, situat al carrer del pintor Ribera, 28, telèfon 17 923 39 89. Si transcorre el termini sense cap contestació, es farà el que s'ha indicat.»
Diari Oficial de la Generalitat Valenciana


Sumari del DOGV 4781, del 23-06-2004 (2004/6030)

Informació pública del projecte d'urbanització de la Ronda l'Almenà.
--------------------------------------------------------------------

### Dades del document

Número de DOGV
:   4781

Data del DOGV
:   23-06-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/6030


Organisme emissor
:   Ajuntament de Villanueva de Castellón

Tipus de document
:   Anunci

Informació pública del projecte d'urbanització de la Ronda l'Almenà. [2004/Q6030]
  
L'Alcaldia Presidència de l'Ajuntament de Castelló de la Ribera ha dictat la Resolució de 28 de maig de 2004, per la qual s'aprova el sotmetiment a informació pública de la documentació presentada per la mercantil Eliseo Pla Ramírez, SL, referent a l'àrea de la Ronda l'Almenà, i que consisteix en la següent:
  
Projecte d'urbanització:
  
- Memòria.
  
- Plec de condicions.
  
- Pressupost, integrat per llistat de preus unitaris, materials i mà d'obra, preus auxiliars; preus descompostos; mesuraments i resum de pressupost.
  
- Plànols generals i de detall.
  
- Estudi de seguretat i salut.
  
Cosa que es publica d'acord amb el que disposen els articles 46.3 i 53 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, als efectes que durant el termini de 20 dies, les persones interessades per l'actuació hi puguen presentar al·legacions, o qualsevol altra acció que estimen pertinent.
  
Durant el període d'informació pública, l'expedient complet podrà ser objecte de pública consulta a la Secretaria o a l'Oficina Tècnica de l'ajuntament.
  
El present anunci substitueix el publicat el 4 de juny de 2004 en el Diari Oficial de la Generalitat Valenciana número 4.768.
Diari Oficial de la Generalitat Valenciana


Sumari del DOGV 4840, del 13-09-2004 (2004/9217)

DECRET 165/2004, de 10 de setembre, del Consell de la Generalitat, pel qual nomena director general d'Administració Autonòmica, de la Conselleria de Justícia i Administracions Públiques, el senyor Miguel Antonio Crespo Marzal.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4840

Data del DOGV
:   13-09-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/9217


Data del document
:   10-09-2004

Organisme emissor
:   Conselleria de Justícia i Administracions Públiques

Tipus de document
:   Decret

Anàlisi jurídica

 Descriptors 

:   * Conselleria Justícia i Administracions Públiques

DECRET 165/2004, de 10 de setembre, del Consell de la Generalitat, pel qual nomena director general d'Administració Autonòmica, de la Conselleria de Justícia i Administracions Públiques, el senyor Miguel Antonio Crespo Marzal. [2004/9217]
  
En virtut del que disposen els articles 21.a, 35.b i 40 de la Llei 5/1983, de 30 de desembre, de la Generalitat, de Govern Valencià, i a proposta del conseller de Justícia i Administracions Públiques, el Consell de la Generalitat, en la reunió del dia 10 de setembre de 2004, acorda nomenar el senyor Miguel Antonio Crespo Marzal director general d'Administració Autonòmica, de la Conselleria de Justícia i Administracions Públiques.
  
El present decret tindrà efectes des del mateix dia de la publicació.
  
València, 10 de setembre de 2004
  
El president de la Generalitat,
  
FRANCISCO CAMPS ORTIZ
  
El conseller de Justícia i Administracions Públiques,
Diari Oficial de la Generalitat Valenciana


Sumari del DOGV 4718, del 24-03-2004 (2004/2071)

Edicte de notificació de proposta de resolució d'expedient nº 51/342/03, sent interessat Lufeti, CB.
----------------------------------------------------------------------------------------------------

### Dades del document

Número de DOGV
:   4718

Data del DOGV
:   24-03-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/2071


Organisme emissor
:   Conselleria de Sanitat

Tipus de document
:   Anunci

Edicte de notificació de proposta de resolució d'expedient nº 51/342/03, sent interessat Lufeti, CB. [2004/X2071]
  
Com que no ha sigut possible fer en el domicili de la persona interessada la notificació que tot seguit s'indica, es publica en el Diari Oficial de la Generalitat Valenciana segons que disposa l'article 59.5 de la Llei de Règim Jurídic de les Administracions Públiques i del Procediment Administratiu Comú (Llei 30/1992, de 26.11.1992, BOE de 27.11.1992).
  
Contra aquest acord, que no exhaureix la via administrativa, es poden presentar al·legacions, en el termini de quinze dies hàbil des de l'endemà de la data de la publicació en aquest Diari Oficial de la Generalitat Valenciana, en la Direcció Territorial de Sanitat de València, al carrer de la Guàrdia Civil, 21, 46763 València, o de la manera que preveu l'article 38.4 de la Llei 30/1992 (BOE de 27.11.1992).
  
València, 9 de febrer de 2004.- El director territorial: Daniel Pablo Comeche.
  
Persona interessada: Lufeti, CB.
  
Últim domicili conegut: C.C.Bonaire, Ctra Nal. III, quiosc nº 4
  
Població: 46607 Aldaia.
  
Expedient: 51/342/03
  
Fase: Proposta de resolució.
  
Infracció: no tenir autorització sanitària i concurrència d'infraccions.
  
Preceptes infringits: article 58.3.12 de la Llei 3/2003, de 6 de febrer de la Generalitat, d'Ordenació Sanitaria de la Comunitat Valenciana (DOGV 4.440 de 14.2.2003), art.1 de l'Ordre de 6 de juny de 1997, que regula l'autorització sanitària d'establiments alimentaris menors (DOGV de 18.07.1997), modificada per l'Ordre de 27 de març de 2000 sobre l'autorització sanitària d'establiments alimentaris menors (DOGV de 14.04.2000), art. 5.2, 7.3 i 12 del Reial Decret 3.484/2000, de 29 de desembre, pel qual s`estableixen les normes d'higiene per a l`elaboració, distribució i comerç de menjars preparats (BOE núm.11, de 12.01.2001), cap. II.1.d, IX.2 i X de l'annex del Reial Decret 2207/1995, de 28 de desembre (BOE de 27.02) sobre normes d'higiene dels productes alimentaris i art.4 del Reial Decret 202/2000, d'11 de febrer, que estableix les normes relatives a manipuladors d'aliments (BOE de 25.02.2000).
  
Sanció que es proposa: 120 euros.
Diari Oficial de la Generalitat Valenciana


Sumari del DOGV 4816, del 10-08-2004 (2004/7863)

Notificació a Fermín Santajustina Degracia de la providència i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent.
--------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4816

Data del DOGV
:   10-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7863


Organisme emissor
:   Institut Valencià d'Habitatge, SA

Tipus de document
:   Anunci

Notificació a Fermín Santajustina Degracia de la providència i plec de càrrecs per incoació d'expedient administratiu de desnonament, per no ocupar els habitatges pels seus titulars com a domicili habitual i permanent. [2004/7863]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/99, de 13 de gener, de Règim Jurídic de les Administracions Públiques i del Procediment Administratiu Comú, per la present es notifica als interessats que es relacionen, que s'ha incoat expedient administratiu de desnonament per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient podran comparéixer a les oficines de l'Institut Valencià d'Habitatge, SA. en l'Avgda. de la Plata, núm. 50-baix de València, en horari de 9 a 13 hores, de dilluns a divendres, excepte festius, disposant d'un termini, a tal fi,de 15 dies hàbils.
  
D'acord amb el que preveu l'art. 13. 2 del Reial Decret 1398/1993, de 4 d'agost, en cas de no efectuar al·legacions sobre el contingut del present plec de càrrecs, este es considerarà Proposta de Resolució al director general d'Habitatge i Projectes Urbans perquè dicte Resolució
  
Expedient: V-DANU-041/03
  
Adjudicatari: Fermin Santajustina Degracia
  
Codi habitatge: 7464655267
  
Adreça: Comunidad Valenciana, nº 005 € porta 04
  
Localitat: Picassent
  
Règim de cessió: Arrendament
  
Data del plec de càrrecs: 03/06/04
Diari Oficial de la Generalitat Valenciana


Sumari del DOGV 4753, del 14-05-2004 (2004/4319)

Juí ordinari número 279/2002. Cèdula de notificació.
----------------------------------------------------

### Dades del document

Número de DOGV
:   4753

Data del DOGV
:   14-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/4319


Organisme emissor
:   Jutjat de Primera Instància Número 3 d'Alzira

Tipus de document
:   Anunci

Juí ordinari número 279/2002. Cèdula de notificació. [2004/Q4319]
  
Juí: juí ordinari 279/2002
  
Part demandant: Galimar, SL
  
Part demandada: Antonio López Cáceres, José Antonio Hita Motos i José Vicente Pérez García
  
Sobre: ordinaris
  
Al juí a què es fa referència s'ha dictat, amb data 1 d'abril de 2004, la sentència la decisió de la qual, literalment, diu així:
  
«Decisió
  
Que amb l'estimació de la demanda interposada per Galimar, SL, representat per la procuradora María José García Gascó, assistit del lletrat Cristóbal Lacomba Blasco, Antonio López Cáceres, José Antonio Hita Motos i José Vicente Pérez García, declarats en rebel·lia, sobre reclamació de quantitat, condemne els demandats perquè paguen a l'actor la suma de cinc mil setanta-huit euros i huit cèntims s.e.u.o. (5.078,08 EUR) més els interessos legals d'esta quantitat d'acord amb el que disposa el fonament jurídic cinqué de la present resolució, tot això amb expressa imposició de costes a la part demandada.
  
Manera d'impugnació: mitjançant un recurs d'apel·lació davant l'Audiència Provincial de València (article 455 de la Llei d'Enjudiciament Criminal).
  
El recurs es prepararà mitjançant un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Criminal).
  
Esta és la sentència, que pronuncie, mane i firme».
  
En atenció al desconeixement de l'actual domicili o residència del demandat, José Vicente Pérez García, mitjançant la provisió de 14 d'abril de 2004, el jutge, de conformitat amb el que disposen els articles 156.4, 164 i 497.2 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana, per a portar a efecte la diligència de notificació de sentència.
Diari Oficial de la Generalitat Valenciana


Sumari del DOGV 4889, del 23-11-2004 (2004/11455)

Expedient número MY04/COMAV/S/91. Adquisició d'un analitzador de fragments d'ADN.
---------------------------------------------------------------------------------

### Dades del document

Número de DOGV
:   4889

Data del DOGV
:   23-11-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/11088


Data del document
:   05-11-2004

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * licitació
    * contracte de subministraments
    * adjudicació de contracte administratiu
    * aparell científic

Expedient número MY04/COMAV/S/91. Adquisició d'un analitzador de fragments d'ADN. [2004/M11743]
  
En compliment del que disposa l'article 93 del Text Refós de la Llei de Contractes de les Administracions Públiques aprovat pel Reial Decret Legislatiu 2/2000, de 16 de juny, es fa pública la següent adjudicació:
  
1) Entitat adjudicadora
  
a) Organisme: Universitat Politècnica de València.
  
b) Dependència: Centre de Conservació i Millora de la Agrodiversitat Valenciana.
  
c) Número d'expedient: MY04/COMAV/S/91.
  
2) Objecte del contracte
  
a) Tipus de contracte: subministraments.
  
b) Descripció de l'objecte: adquisició d'un analitzador de fragments d'ADN.
  
c) Lot
  
Lot 1: adquisició d'un analitzador de fragments d'ADN.
  
d) Bulletí o diari oficial i data de publicació de l'anunci de licitació: Diari Oficial de la Generalitat Valenciana de data 5 d'octubre de 2004.
  
3) Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4) Pressupost base de licitació
  
Lot 1: 90.107,64 euros.
  
5) Adjudicació
  
a) Data: 5 de novembre de 2004.
  
b) Contractista:
  
Lot 1: Bonsai Technologies Group, SA.
  
c) Nacionalitat:
  
Lot 1: Espanya.
  
d) Import d'adjudicació:
  
Lot 1: 90.000,00 euros.
Diari Oficial de la Generalitat Valenciana


Sumari del DOGV 4745, del 04-05-2004 (2004/4335)

INSTRUCCIONS del director general de Salut Pública sobre el calendari de vacunacions sistemàtiques infantils.
-------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/ins/2004/04/26/(1)/dof/vci/html**

### Dades del document

Número de DOGV
:   4745

Data del DOGV
:   04-05-2004

Secció del DOGV
:   I. DISPOSICIONS GENERALS

Número del document
:   2004/4335


Data del document
:   26-04-2004

Organisme emissor
:   Conselleria de Sanitat

Tipus de document
:   Instrucció

Anàlisi jurídica

 Descriptors 

:   * xiquet
    * vacunació
    * pediatria
    * salut pública
    * vacuna
    * control sanitari
    * legislació

INSTRUCCIONS del director general de Salut Pública sobre el calendari de vacunacions sistemàtiques infantils. [2004/E4335]
  
La disposició final primera de l'Orde de la Conselleria de Sanitat de 6 de desembre de 2003, que aprova la substitució de la vacuna contra la poliomielitis en el calendari de vacunacions sistemàtiques infantils a la Comunitat Valenciana, faculta la Direcció General de Salut Pública per a dictar totes les instruccions que siguen necessàries per a l'aplicació correcta del calendari de vacunacions sistemàtiques infantils a la Comunitat Valenciana.
  
L'annex de l'orde de la Conselleria de Sanitat esmentada establix que la vacunació contra el meningococ C es farà mitjançant l'administració de tres dosis de vacunes als 2, 4 i 6 mesos.
  
D'altra banda, en l'actualitat es disposa d'una vacuna contra el meningococ C (Neis-vac®) en la fitxa tècnica de la qual, aprovada per l'EMEA i per l'Agència Espanyola de Medicaments i Productes Sanitaris, s'indica que són suficients dues dosis per a aconseguir una immunitat completa en la pràctica totalitat dels xiquets menors d'un any, amb els consegüents avantatges per a l'aplicació i l'acceptació del calendari de vacunacions.
  
Per això es dicten les instruccions següents:
  
1. La vacunació contra la infecció per meningococ C es farà mitjançant l'administració del nombre de dosis de vacuna conjugada que siguen necessàries segons la fitxa tècnica de la vacuna utilitzada. En el cas de vacunes que requerisquen tres dosis, s'administraran als 2, 4 i 6 mesos d'edat preferentment; ara bé, en el cas de les vacunes que només requerisquen dues dosis, s'hauran d'administrar als 2 i als 4 mesos.
  
2. La Direcció General de Salut Pública emetrà la informació corresponent en cada cas per tal que els professionals sanitaris coneguen les pautes de vacunació de les vacunes facilitades dins dels programes de vacunacions que la conselleria mateix promou i per als quals facilita les vacunes de manera gratuïta en els diversos llocs de vacunacions.


Còpia Permalink ELI
Diari Oficial de la Generalitat Valenciana


Sumari del DOGV 4686, del 06-02-2004 (2004/727)

Informació pública de l'extracte de les bases per a cobrir en propietat una plaça d'Oficial Conductor, d'Administració Especial.
--------------------------------------------------------------------------------------------------------------------------------

### Dades del document

Número de DOGV
:   4686

Data del DOGV
:   06-02-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/727


Data del document
:   22-12-2003

Organisme emissor
:   Consell Local Agrari de Sagunt

Tipus de document
:   Convocatòria

Descriptors 

:   * Sagunt
    * administració local
    * concurs administratiu
    * personal de conducció

Informació pública de l'extracte de les bases per a cobrir en propietat una plaça d'Oficial Conductor, d'Administració Especial. [2004/X727]
  
Publicades en el Butlletí Oficial de la Província de València, número 281 de 26.11.2003, les bases per a la cobrir en propietat per mitjà del sistema d'oposició lliure una plaça d'oficial conductor d'Administració Especial, aprovades per la Junta Executiva de 10 de novembre del 2003 i que estan a disposició dels interessats en les oficines d'este Consell Local Agrari.
  
La presentació de sol·licituds per a participar en les proves selectives es realitzaran al Registre del Consell Local Agrari o de l'Ajuntament de Sagunt, en la forma que determina l'article 38 de la Llei 30/1992, de 26 de novembre, modificada per Llei 4/1999, de 13 de gener. El termini de presentació de sol·licituds serà de 20 dies naturals a partir de l'endemà de la publicació de la convocatòria corresponent en el Boletín Oficial del Estado.
  
Els següents anuncis de les convocatòries a les corresponents proves selectives es publicaran en el tauler d'anuncis del Consell Local Agrari i en el Butlletí Oficial de la Província de València.
  
Cosa que fem pública perquè en prengueu coneixement.
Diari Oficial de la Generalitat Valenciana


Sumari del DOGV 4746, del 05-05-2004 (2004/3917)

Informació pública de la pèrdua de l'original de la carta de pagament número 1298M000192CO.
-------------------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2004/3917


Organisme emissor
:   Conselleria d'Economia, Hisenda i Ocupació

Tipus de document
:   Anunci

Informació pública de la pèrdua de l'original de la carta de pagament número 1298M000192CO. [2004/M3917]
  
S'ha perdut l'original de la carta de pagament número 6166N490876YO, corresponent a la fiança per import de 1.550,61 euros, expedida per la Tresoreria de la Direcció Territorial d'Economia i Hisenda de Castelló el dia 25 d'agost de 1998, a nom d'Industria Cooperadora del Azulejo, amb NIF S20000990, i constituïda a favor de la Universitat Jaume I de Castelló, relativa al concurs de subministrament, lliurament i instal·lació d'una premsa hidràulica per a l'Institut Universitari. Expedient su/47/1998.
  
En compliment del que disposen les ordres de 14 de febrer de 1986 i de 16 de desembre de 1996, de la Conselleria d'Economia i Hisenda, per les quals es regula el procediment de constitució i devolució de fiances, es fa pública la pèrdua de la carta de pagament original indicada i es prevé la persona en poder de la qual es troba que la presente en la Tresoreria de la Direcció Territorial d'Economia i Hisenda de Castelló. La fiança es tornarà al seu titular si, una vegada transcorreguts dos mesos des de la publicació de la pèrdua en el Diari Oficial de la Generalitat Valenciana, no s'hi produïx cap reclamació.
Diari Oficial de la Generalitat Valenciana


Sumari del DOGV 4746, del 05-05-2004 (2004/3969)

Ressenya de l'acord de la Comissió Territorial d'Urbanisme de Castelló de data 30 de gener de 2004, pel qual s'aprova definitivament la modificació de les normes urbanístiques del Pla general de Benicarló.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4746

Data del DOGV
:   05-05-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/3969


Data del document
:   30-01-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Benicarló
    * pla d'urbanisme

Ressenya de l'acord de la Comissió Territorial d'Urbanisme de Castelló de data 30 de gener de 2004, pel qual s'aprova definitivament la modificació de les normes urbanístiques del Pla general de Benicarló. [2004/X3969]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, reguladora de l'activitat urbanística (DOGV núm. 2394, de 24 de novembre de 1994) es publica la ressenya de la resolució de la Comissió Territorial d'Urbanisme de Castelló de 30 de gener de 2004 publicada amb les normes urbanístiques aprovades en el Butlletí Oficial de la Província de Castelló núm. 32, del dia 13 de març de 2004.
  
- Exp. 2003/0930. Aprovació definitiva de la modificació de les normes urbanístiques del Pla general de Benicarló.